SET เช้าร่วง 10 จุด นักลงทุนขายลดเสี่ยง “บอนด์ยีลด์” พุ่ง-หยุดยาวสัปดาห์หน้า
SET เช้าร่วง 10 จุด นักลงทุนขายลดเสี่ยงหลัง บอนด์ยีลด์และดัชนีดอลลาร์สหรัฐปรับตัวเพิ่มสูงขึ้น หวั่นเฟดเร่งขึ้นดอกเบี้ย รวมทั้งสัปดาห์หน้ามีหยุดยาว
SET เช้าร่วง 10 จุด นักลงทุนขายลดเสี่ยงหลัง บอนด์ยีลด์และดัชนีดอลลาร์สหรัฐปรับตัวเพิ่มสูงขึ้น หวั่นเฟดเร่งขึ้นดอกเบี้ย รวมทั้งสัปดาห์หน้ามีหยุดยาว
7 ต.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 12:11 น. อยู่ที่ 1,579.43 ลดลง 9.75 จุด หรือ 0.61% สูงสุดที่ 1,592.12 จุด ต่ำสุดที่ 1,576.25 จุด มูลค่าการซื้อขาย 2.53 หมื่นล้านบาท
โดยนักวิเคราะห์ กล่าวว่า ดัชนีตลาดหุ้นไทยปรับตัวลดลงมากว่า 10 จุด ในทิศทางเดียวกับตลาดหุ้นอื่นๆในภูมิภาค โดยได้รับแรงกดดันจากอัตราผลตอบแทนพันธบัตรรัฐบาลสหรัฐ (Bond Yield) และดัชนีดอลลาร์สหรัฐ ที่ปรับตัวเพิ่มสูงขึ้น ก่อนที่สหรัฐฯ จะมีการเปิดเผยตัวเลขการจ้างงานนอกภาคเกษตรออกมาในคืนนี้ และ ตัวเลขเงินเฟ้อที่จะออกมาในสัปดาห์หน้า
ขณะที่ประเทศไทยจะมีวันหยุดยาวในช่วงสุดสัปดาห์หน้า จึงมองว่าส่วนหนึ่งเป็นการขายออกมาเพื่อที่จะเป็นการลดความเสี่ยงด้วย